જેમણે તાજેતરમાં આ મુદ્દે સેનેય સભ્ય ડો. હિતેશ ચૌધરી અને કોમર્સ કોલેજના પ્રિન્સિપાલ યોગેશ ડબગરને આવેદનપત્ર આપી ઉગ્ર આંદોલનની ચિમકી ઉચ્ચારી હતી. જોકે, હજુસુધી આ અંગે બનાસકાંઠા કેળવણી મંડળના સંચાલકો દ્વારા કોઇ નિર્ણય લેવામાં આવ્યો નથી. ઉલટાનું સરકાર દ્વારા આંકડાશાસ્ત્રના પ્રોફેસર ન હોવાનું કારણ બતાવવામાં આવી રહ્યું છે. આ અંગે અંતરંગસૂત્રોએ જણાવ્યું હતુ કે, કેળવણી મંડળ દ્વારા આંકડાશાસ્ત્રનો વિષય રદ કરવા પાછળ સરકાર દ્વારા આ વિષયના પ્રોફેસર ન અપાયા હોવાનું પાટણ ઉત્તર ગુજરાત યુનિવર્સિટીમાં જણાવાયું છે.ત્યારે બીજી તરફ કોલેજમાં સરકાર દ્વારા નિમણૂંક પામેલા પ્રોફેસર ફરજ બજાવતા હોવાનું પણ આધારભૂત સૂત્રો જણાવી રહ્યા છે. ત્યારે સત્ય શુ છે તેને લઇ છાત્રો ગોટાળે ચઢી ગયા છે. આ મુદ્દે સેનેટ સભ્યો દ્વારા તપાસ કરીને છાત્રોને ન્યાય અપાવવામાં આવે તેવી વિધાર્થી આલમની માંગ ઉઠવા પામી છે.